Klaveriõpetaja Heli Jakobson oli 18, kui lahkus Eestist. Nüüd kasvab tema laps Tõnis Mäe plaate kuulates ja ta ise õpetab lastele Arvo Pärdi muusikat.
„Merilin oli kaheksa-aastane ja tahtis õppida klaverit,” räägib Heli Jakobson (37) Antwerpeni kesklinna kohvikus, mille pärani akendest tulvab sooja sügisõhku. Helil on omanimeline muusikakool – Helistudio –, kus ta annab klaveritunde.